CELEX: 32020D1637
Language: hu
Date: 2020-11-03 00:00:00
Title: A Tanács (EU) 2020/1637 határozata (2020. november 3.) az Európai Unió nevében az ENSZ Európai Gazdasági Bizottsága keretében működő Járműelőírások Harmonizálása Világfórumon a 0., 13., 16., 17., 44., 55., 83., 93., 94., 95., 100., 115., 137., 144., 151., 152. és 153. számú ENSZ-előírás módosításaira irányuló javaslatok tekintetében, a 7., 15. és 18. számú globális műszaki előírás (GTR) módosításaira irányuló javaslatok tekintetében, az M.R.3 kölcsönösen elfogadott határozat módosításaira irányuló javaslat tekintetében, a tolató móddal és a kerékpáros- és gyalogosészlelő rendszerrel kapcsolatos két új ENSZ-előírásra irányuló javaslatok tekintetében, valamint az elektromos járművek teljesítményének meghatározására vonatkozó új globális műszaki előírásra irányuló javaslat tekintetében képviselendő álláspontról

5.11.2020   
               
               
                  HU
               
               
                  Az Európai Unió Hivatalos Lapja
               
               
                  L 369/3
               
            
         A TANÁCS (EU) 2020/1637 HATÁROZATA
         (2020. november 3.)
         az Európai Unió nevében az ENSZ Európai Gazdasági Bizottsága keretében működő Járműelőírások Harmonizálása Világfórumon a 0., 13., 16., 17., 44., 55., 83., 93., 94., 95., 100., 115., 137., 144., 151., 152. és 153. számú ENSZ-előírás módosításaira irányuló javaslatok tekintetében, a 7., 15. és 18. számú globális műszaki előírás (GTR) módosításaira irányuló javaslatok tekintetében, az M.R.3 kölcsönösen elfogadott határozat módosításaira irányuló javaslat tekintetében, a tolató móddal és a kerékpáros- és gyalogosészlelő rendszerrel kapcsolatos két új ENSZ-előírásra irányuló javaslatok tekintetében, valamint az elektromos járművek teljesítményének meghatározására vonatkozó új globális műszaki előírásra irányuló javaslat tekintetében képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére, összefüggésben 218. cikkének (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Unió a 97/836/EK tanácsi határozattal (1) csatlakozott az ENSZ Európai Gazdasági Bizottságának (ENSZ EGB) a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (a továbbiakban: az 1958. évi felülvizsgált megállapodás). Az 1958. évi felülvizsgált megállapodás 1998. március 24-én lépett hatályba.
                  
               
                     (2)
                  
                  
                     Az Unió a 2000/125/EK tanácsi határozattal (2) csatlakozott a kerekes járművekről, valamint a kerekes járművekre felszerelhető és/vagy azokon használható berendezésekre és felszerelésekre vonatkozó globális műszaki előírások kidolgozásáról szóló megállapodáshoz (a továbbiakban: a párhuzamos megállapodás). A párhuzamos megállapodás 2000. február 15-én lépett hatályba.
                  
               
                     (3)
                  
                  
                     Az (EU) 2018/858 európai parlamenti és tanácsi rendelet (3) közigazgatási rendelkezéseket és műszaki követelményeket állapít meg minden új jármű, rendszer, alkotóelem és önálló műszaki egység típusjóváhagyására és forgalomba hozatalára vonatkozóan. Az említett rendelet vagy típusjóváhagyási követelmények formájában, vagy az uniós jogszabályok alternatíváiként beépíti az 1958. évi felülvizsgált megállapodás alapján elfogadott előírásokat (a továbbiakban: ENSZ-előírások) az EU típusjóváhagyási rendszerébe.
                  
               
                     (4)
                  
                  
                     Az 1958. évi felülvizsgált megállapodás 1. cikke és a párhuzamos megállapodás 6. cikke értelmében az ENSZ EGB keretében működő Járműelőírások Harmonizálása Világfórum (a továbbiakban: a 29. munkacsoport) elfogadhat ENSZ-előírások, ENSZ globális műszaki előírások (a továbbiakban: ENSZ-GTR-ek) és ENSZ-határozatok módosításaira irányuló javaslatokat, valamint új ENSZ-előírásokra, ENSZ-GTR-ekre és ENSZ-határozatokra irányuló javaslatokat a járműjóváhagyásokra vonatkozóan. Ezen túlmenően az említett rendelkezések értelmében a 29. munkacsoport elfogadhat az ENSZ-GTR-ek módosításai kidolgozásának vagy új ENSZ-GTR-ek kidolgozásának engedélyezésére irányuló javaslatokat, valamint elfogadhat az ENSZ-GTR-ek érvényességének meghosszabbítására irányuló javaslatokat.
                  
               
                     (5)
                  
                  
                     A Világfórum 2020. november 10-én tartandó 182. ülésén a 29. munkacsoport elfogadhatja a 0., 13., 16., 17., 44., 55., 83., 93., 94., 95., 100., 115., 137., 144., 151., 152. és 153. számú ENSZ-előírás módosításaira irányuló javaslatokat, a gépjármű mögött lévő veszélyeztetett úthasználók járművezetők általi érzékelését tolató módban segítő eszközök és gépjárművek jóváhagyásáról szóló új ENSZ-előírásra irányuló javaslatot, a gépjárműveknek a kerékpáros- és gyalogosészlelő rendszer tekintetében történő jóváhagyásáról szóló új ENSZ-előírásra irányuló javaslatot, a 7., 15. és 18. számú ENSZ-GTR módosításaira irányuló javaslatokat, az elektromos járművek teljesítményének meghatározásáról szóló új globális műszaki előírásra irányuló javaslatot és a járművek belső levegőminőségéről szóló M.R.3. kölcsönösen elfogadott határozat módosításaira irányuló javaslatot. Ezen túlmenően a 29. munkacsoportnak el kell fogadnia a 8. számú ENSZ-GTR módosítása kidolgozásának és a fedélzeti akkumulátorok tartósságára vonatkozó új ENSZ-GTR kidolgozásának engedélyezésére irányuló javaslatot.
                  
               
                     (6)
                  
                  
                     Helyénvaló meghatározni az Unió nevében a 29. munkacsoportban az említett javaslatok elfogadása tekintetében képviselendő álláspontot, mivel az ENSZ-előírások kötelező érvényűek lesznek az Unióra nézve, valamint az ENSZ-GTR-ekkel és a kölcsönösen elfogadott határozattal együtt meghatározó módon fogják tudni befolyásolni az uniós jog tartalmát a jármű-típusjóváhagyás területén.
                  
               
                     (7)
                  
                  
                     A tapasztalatok és a műszaki fejlődés fényében a 0., 13., 16., 17., 44., 55., 83., 93., 94., 95., 100., 115., 137., 144., 151., 152. és 153. számú ENSZ-előírás, valamint az M.R.3 számú kölcsönösen elfogadott határozat által szabályozott egyes elemekkel vagy tulajdonságokkal kapcsolatos követelményeket szükséges módosítani vagy kiegészíteni.
                  
               
                     (8)
                  
                  
                     Ezenkívül szükséges módosítani a 7., 15. és 18. számú ENSZ-GTR egyes rendelkezéseit.
                  
               
                     (9)
                  
                  
                     A műszaki haladás lehetővé tétele érdekében, valamint a járműbiztonság és a kibocsátások tesztelésének javítása érdekében két új ENSZ-előírást szükséges elfogadni a gépjármű mögött lévő veszélyeztetett úthasználók járművezetők általi érzékelését tolató módban segítő eszközök és gépjárművek jóváhagyásáról, valamint a gépjárműveknek a kerékpáros- és gyalogosészlelő rendszer tekintetében történő jóváhagyásáról. Ezzel párhuzamosan egy új globális műszaki előírást szükséges elfogadni az elektromos járművek teljesítményének meghatározására vonatkozóan.
                  
               
                     (10)
                  
                  
                     A műszaki követelmények továbbfejlesztésének lehetővé tétele érdekében a 8. számú ENSZ-GTR módosítása és a fedélzeti akkumulátorok tartósságára vonatkozó új ENSZ-GTR kidolgozásának engedélyezésére irányuló javaslatokat szükséges elfogadni vagy az ENSZ EGB-nek az ENSZ-GTR-ekkel kapcsolatos munkát támogató szerződő felei által, vagy a 29. munkacsoport szakosodott kisegítő testületei által előterjesztett kérelmek alapján.
                  
               
                     (11)
                  
                  
                     A 155. és 156. számú ENSZ-előírás következetes értelmezésének biztosítása érdekében el kell fogadni a két rendeletre vonatkozó értelmező dokumentumokra irányuló javaslatokat, valamint a 155. sz. ENSZ-előírás szerinti, a típusjóváhagyások cseréjét szolgáló adatbázis használatáról szóló iránymutatásokra irányuló javaslatot.
                  
               
                     (12)
                  
                  
                     A Tanács 2020. június 16-án elfogadta az (EU) 2020/848 határozatot (4) a következők tekintetében képviselendő álláspontról: a 7. számú ENSZ-GTR, valamint az ENSZ-EGB 29. munkacsoportjának 2020. június 24-én tartott 181. ülésére a 8. számú ENSZ-GTR módosítása és egy, a fedélzeti akkumulátorok tartósságára vonatkozó új ENSZ-GTR kidolgozásának engedélyezésére irányuló javaslatok. A 29. munkacsoport azonban nem volt abban a helyzetben, hogy az említett ülésen szavazzon, és úgy határozott, hogy a javaslatokat novemberi ülésszakán ismét szavazásra bocsátja,
                  
               ELFOGADTA EZT A HATÁROZATOT:
         
            1. cikk
            Az Unió nevében az ENSZ EGB keretében működő Járműelőírások Harmonizálása Világfórum 2020. november 10-én tartandó 182. ülésszakán a 0., 13., 16., 17., 44., 55., 83., 93., 94., 95., 100., 115., 137., 144., 151., 152. és 153. számú ENSZ-előírás módosításaira irányuló javaslatok tekintetében, a 7., 15. és 18. számú globális műszaki előírás (GTR) módosításaira irányuló javaslatok tekintetében, az M.R.3 kölcsönösen elfogadott határozat módosításaira irányuló javaslat tekintetében, a tolató móddal és a kerékpáros- és gyalogosészlelő rendszerrel kapcsolatos két új ENSZ-előírásra irányuló javaslatok tekintetében, valamint az elektromos járművek teljesítményének meghatározására vonatkozó új globális műszaki előírásra irányuló javaslat tekintetében képviselendő álláspont (5) az, hogy e javaslatok mellett kell szavazni.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2020. november 3-án.
            
               
                  a Tanács részéről
               
               
                  az elnök
               
               M. ROTH
            
         
         
            (1)  A Tanács 97/836/EK határozata (1997. november 27.) az Európai Közösségnek az ENSZ Európai Gazdasági Bizottságának a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló megállapodásához (1958. évi felülvizsgált megállapodás) való csatlakozásáról (HL L 346., 1997.12.17., 78. o.).
         
            (2)  A Tanács 2000/125/EK határozata (2000. január 31.) a kerekes járművekről, valamint a kerekes járművekre felszerelhető és/vagy azokon használható berendezésekről és felszerelésekről szóló globális műszaki előírások kidolgozására irányuló megállapodás megkötéséről („párhuzamos megállapodás”) (HL L 35., 2000.2.10., 12. o.).
         
            (3)  Az Európai Parlament és a Tanács (EU) 2018/858 rendelete (2018. május 30.) a gépjárművek és pótkocsijaik, valamint az ilyen járművek rendszereinek, alkotóelemeinek és önálló műszaki egységeinek jóváhagyásáról és piacfelügyeletéről, a 715/2007/EK és az 595/2009/EK rendelet módosításáról, valamint a 2007/46/EK irányelv hatályon kívül helyezéséről (HL L 151., 2018.6.14., 1. o.).
         
            (4)  A Tanács (EU) 2020/848 határozata (2020. június 16.) az Európai Unió által az ENSZ Európai Gazdasági Bizottsága keretében működő Járműelőírások Harmonizálása Világfórumon a 13., a 14., a 16., a 22., a 30., a 41., a 78., a 79., a 83., a 94., a 95., a 101., a 108., a 109., a 117., a 129., a 137., a 138., a 140. és a 152. számú ENSZ-előírás módosításaira irányuló javaslatok tekintetében, a 3., a 6., a 7., a 16. és a 19. számú globális műszaki előírás módosításaira irányuló javaslatok tekintetében, az R.E.3 számú összevont határozat módosításaira irányuló javaslat tekintetében, valamint a gépjárművek terén a biztonsággal, a kibocsátásokkal és az automatizálással kapcsolatos öt új ENSZ-előírásra irányuló javaslatok tekintetében képviselendő álláspontról (HL L 196., 2020.6.19., 5. o.).
         
            (5)  Lásd az ST 11850/20 sz. dokumentumot a http://register.consilium.europa.eu oldalon.